*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*76. számú előterjesztés*

Bátaszék Város Önkormányzata Képviselő-testületének 2018. április 25.-én,

16 órakor megtartandó ülésére

*A KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” című felhívás keretében támogatási kérelem benyújtásának jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**:  Kondriczné dr. Varga Erzsébet jegyző  **Tárgyalja:**  PG Bizottság: 2018. 05.29. |

***Tisztelt Képviselő-testület!***

A Környezeti és Energiahatékonysági Operatív Program keretében pályázati felhívás jelent meg. A felhívásra támogatási kérelmet nyújthatnak be a helyi önkormányzatok is. Bátaszék Város Önkormányzatának Képviselő-testülete a 360/2017.(XII.13.) önk.-i határozatával döntött arról, hogy a KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” című felhívás keretében támogatási kérelmet nyújt be.

Magyarország Kormányának felhívása civil szervezetek, önkormányzatok és társulásaik részéreklímaváltozáshoz történő hatékony alkalmazkodás társadalmi feltételeinek megteremtése érdekében.

A Kormány a Partnerségi Megállapodásban célul tűzte ki az éghajlatváltozáshoz való alkalmazkodást, a kockázat-megelőzés és -kezelés előmozdítását, továbbá a környezetvédelem és az erőforrás-felhasználás hatékonyságának előmozdítását. A cél elérését a Kormány civil szervezetek, önkormányzatok és társulásaik együttműködésével tervezi megvalósítani.

Hazánk globális és európai léptékben is különösen sérülékeny területnek számít az éghajlatváltozás várható hatásait tekintve, ugyanakkor a klímaváltozás hatásaival szembeni sérülékenység Magyarországon belül is igen nagy területi különbséget mutat. Míg a klímaváltozás mérséklése globális összefogással érhető el, addig a kedvezőtlen hatásokra való felkészülés – a hatások jellegének és mértékének nagymértékű területi differenciáltsága eredményeképpen – minél alacsonyabb területi szinten valósítható meg a leghatékonyabban. Kiemelten fontos ezért a helyi és a vonzáskörzeten alapuló térségi szintű klímastratégiák kidolgozása, az éghajlatváltozáshoz való alkalmazkodást és üvegházhatású gázkibocsátás-csökkentést elősegítő helyi kapacitások megerősítése.

Az üvegházhatású gázok hazai kibocsátásainak csökkentése és a klímaváltozáshoz történő hatékony alkalmazkodás társadalmi feltételeinek elősegítése érdekében a felhívás egyik célja a klímaalkalmazkodást és klímaváltozás megelőzését szolgáló tevékenységek kereteinek, peremfeltételeinek biztosítása, helyi szintű klímastratégiai dokumentumok kidolgozásával. A klímastratégiák végrehajtása, illetve a klímaváltozást okozó társadalmi tevékenységek megváltoztatása elengedhetetlen a helyi közösségek bevonása nélkül. Ennek megfelelően a felhívás alapvető célja a klímaváltozáshoz történő alkalmazkodással kapcsolatos tudásmegosztás, valamint széleskörű szemléletformálási programok megvalósítása.

Fenntartási kötelezettség a projekt megvalósítás befejezésétől számított 5 év.

A felhívás keretében nyújtott támogatás vissza nem térítendő támogatásnak minősül. A költségek kizárólag utófinanszírozási módban számolhatók el.

Az igényelhető vissza nem térítendő támogatás összege: minimum 5 millió Ft, maximum 20 millió Ft.

A támogatás maximális mértéke az összes elszámolható költség 100 %-a.

A felhívás keretében támogatott projektek költségei elszámolhatóságának kezdete: 2014.01.01, vége: 2020. december 31.

A környezetvédelmet és a klímatudatosságot erősítő szemléletformálást Önkormányzatunk kiemelten fontosnak tartja, így javasoljuk, hogy „Helyi klímastratégiák kidolgozása, valamint a klímatudatosságot erősítő szemléletformálás” című (KEHOP-1.2.1 kódszámú) felhívásra *Klímastratégia kidolgozása Bátaszéken* címmelpályázat kerüljön benyújtásra.

**Tervezett projekt tartalma**:

Bátaszék Város Önkormányzata az Esélyegyenlőségi Program elfogadásával érvényesíteni kívánja: az egyenlő bánásmód, és az esélyegyenlőség biztosításának követelményét, a közszolgáltatásokhoz történő egyenlő hozzáférés elvét, a diszkriminációmentességet, szegregációmentességet, a foglalkoztatás, a szociális biztonság, az egészségügy, az oktatás és a lakhatás területén a helyzetelemzés során feltárt problémák komplex kezelése érdekében szükséges intézkedéseket" A projekt keretében megvalósítani kívánt intézkedések kiválóan megfelelnek a fent hivatkozott követelményeknek. A lakossági és intézményi előadások, kiállítások, tanulmányi versenyek és tanulmányutak diszkrimináció- és akadálymentes fórumot biztosítanak a projekt céljainak megvalósítása érdekében, valamint a médiakampány keretében létrehozott tartalmak messzemenően szem előtt tartják a korábban hivatkozott elveket, ezáltal mind a Helyi Esélyegyenlőségi Programnak, mind a Felhívásnak, mind a jogszabályoknak megfelel a projekt.

Megvalósuló tevékenységek:

* helyi klímastratégia kidolgozása helyi önkormányzatok részére
* települési figyelemfelhívó akciók megvalósítása

A tevékenységen önállóan lebonyolított szemléletformálási rendezvényeket vagy más rendezvény keretében, a klímatudatos magatartási formákat bemutató és népszerűsítő megjelenést, valamint klímaváltozáshoz történő alkalmazkodással kapcsolatos tudásmegosztással összefüggő (pl. saját stand önálló programokkal) értünk.

Vándorkiállítás kialakítása és bemutatása, lakossági előadások 2 db, klímaakció 2 db.

* helyi szereplők szemléletformálása, ennek keretében: tájékoztató előadások/workshopok/fórumok szervezése és lebonyolítása a projektben érintett intézmények munkavállalói számára

A tájékoztató előadások/workshopok/fórumok szervezése és lebonyolítása kizárólag a projekt keretében megvalósuló szemléletformálással érintett település(ek) intézményeinek (polgármesteri hivatal, iskolák, óvodák, stb.) döntéshozói és munkavállalói klímatudatos szemléletének formálását, terjesztését szolgálhatja.

Intézményi munkavállalóknak workshop 2 db.

- gyakorlatorientált ismereteket átadó, pozitív, a mindennapos tevékenységekbe integrálható, jól alkalmazható példákat közvetítő térségi és helyi tanulmányi versenyek szakmai előkészítése és lebonyolítása

Tanulmányi versenyek. Pályaművek nyilvánossága: kiállítás és zárórendezvény, facebook, honlap.

* A települési programsorozathoz és figyelemfelkeltő akcióhoz kapcsolódó médiakampányok megszervezése és lebonyolítása.

Média kampány, facebook kampány.

* Ismeretterjesztést célzó kiadványok kidolgozása, terjesztése.
* A felhívás fő céljához kapcsolódó szakirányú tanulmányi kirándulások, szakmai tanulmányutak megszervezése és lebonyolítása.

- A város honlapján belül a projekt számára aloldal létrehozása és annak a projekt során elkészített tartalmakkal és szervezett eseményekkel való folyamatos feltöltése, frissítése.

- Térségi vagy helyi rendezvényeken a klímatudatos szemlélet fontosságát népszerűsítő kreatív és játékos foglalkozások szervezése és lebonyolítása gyermekek számára.

A projekt összköltsége 8.759.190,-Ft. Javasoljuk az alábbi határozati javaslat elfogadásával a támogatási kérelem benyújtását.

***H a t á r o z a t i j a v a s l a t :***

**a KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” című projekttel kapcsolatos támogatási kérelem benyújtásának jóváhagyására**

Bátaszék Város Önkormányzatának Képviselő-testülete, figyelemmel a 360/2017.(XII.13.) önk.-i határozatában foglaltakra;

1. a KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” című felhívás keretében **Klímastratégia kidolgozása Bátaszéken** címmel a támogatási kérelem benyújtását a határozat melléklete szerinti tartalommal jóváhagyja,
2. felhatalmazza a Kapos-Faktor Tanácsadó Nonprofit Kft.-t a támogatási kérelem határidőn belüli benyújtására.

*Határidő:* 2018. június 1.

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül*: Kapos-Faktor Tanácsadó Nonprofit Kft.

Bátaszéki KÖH városüz. iroda

Bátaszéki KÖH pénzügyi iroda

irattár